user
Ukungqongqoza kothile kwamphazamisa uMirriam. Wazi ukuthi kwase kuwukuqala
kotalatiya. Wazitshela ukuthi wayezomxwayisa ngokuba asheshe ahambe
zingakamnethi. Wathi akangene. Ngokuvuleka kwesivalo uChule ethi memfu
emnyango wethuka, wamuzwa lo muntu emsinda. Wasukuma wambekela isitulo
ngasemnyango, wayesehlala embhedeni embingelela.
'Mina ndodakazi ngiwu-The Very Reverend Bishop Nkosiyaphakade Ebernezer
Sebastian Chule. Ngingowokudabuka lena enhla eDanawozi. Sengizinze eMlazi lapho
ngihola khona ibandla eliNgcwele elaziwa ngokuthi wuKholo Lwezithunywa. Ngilapha
nje ngihamba ngithungatha intokazi yakwaMazibuko ewuMirriam,” emamatheka
embuka. “Angazi noma uwena yini?'
'Yebo baba, yimina uMirriam.'
'Igama leNkosi malibongwe mntanami. Ameni. Bengingazi ukuthi ngingangena kulo
muzi osudume ngokuphenduka isithando somlilo kwabalubhada kuwo. Malibongisiswe
igama layo iNkosi iyinhle. E, okuyikhonakhona okungisuse phansi wukudabuka
engibenakho ngokuzwa ukuthi inhlanhla obenayo ngokusindiswa osizini isikuthe dlwa
kolunye utaku. Awusabuthi quthu ubuthongo wethuswa abantu ababambana mihla
ngezihluthu befuna ukubulalana phambi kwakho. Konke lokhu kungamaqhinga
kaSathane owaxoshwa ezulwini ngamacala, wehlela emhlabeni ukuzohlupha
abantwana bakaNkulunkulu,' ekhuluma elokhu emthapha ngeso, noMirriam ethule
embuka sengathi ubanjwe ugesi. Wayelokhu evuma kancane ethi, 'Yebo kunjalo Nkosi
yami.'
'Yingakho nje mntanami uyihlo ethe engelutho akeze lapha azokubeka esiguqweni.
Angazi noma uwumuntu oyithandayo nokholwayo yini yiNkosi yaphakade?'
'Usho yiphi-ke baba?' enamahlonyana.
'Ngisho yona impela mntanami,' ekhomba phezulu,' leyaya ephezulu.
Uyakholwa yiyona?' emthapha ngeso qede elibalekisa, limshaya uMirriam ekhophoza
ebhucabhuca izandla, evuma ukuthi uyakholwa. 

1. Ukungqongqoza kothile kwamphazamisa uMirriam. Wazi ukuthi kwase kuwukuqala
kotalatiya. Wazitshela ukuthi wayezomxwayisa ngokuba asheshe ahambe
zingakamnethi. Wathi akangene. Ngokuvuleka kwesivalo uChule ethi memfu
emnyango wethuka, wamuzwa lo muntu emsinda. Wasukuma wambekela isitulo
ngasemnyango, wayesehlala embhedeni embingelela.
'Mina ndodakazi ngiwu-The Very Reverend Bishop Nkosiyaphakade Ebernezer
Sebastian Chule. Ngingowokudabuka lena enhla eDanawozi. Sengizinze eMlazi lapho
ngihola khona ibandla eliNgcwele elaziwa ngokuthi wuKholo Lwezithunywa. Ngilapha
nje ngihamba ngithungatha intokazi yakwaMazibuko ewuMirriam,” emamatheka
embuka. “Angazi noma uwena yini?'
'Yebo baba, yimina uMirriam.'
'Igama leNkosi malibongwe mntanami. Ameni. Bengingazi ukuthi ngingangena kulo
muzi osudume ngokuphenduka isithando somlilo kwabalubhada kuwo. Malibongisiswe
igama layo iNkosi iyinhle. E, okuyikhonakhona okungisuse phansi wukudabuka
engibenakho ngokuzwa ukuthi inhlanhla obenayo ngokusindiswa osizini isikuthe dlwa
kolunye utaku. Awusabuthi quthu ubuthongo wethuswa abantu ababambana mihla
ngezihluthu befuna ukubulalana phambi kwakho. Konke lokhu kungamaqhinga
kaSathane owaxoshwa ezulwini ngamacala, wehlela emhlabeni ukuzohlupha
abantwana bakaNkulunkulu,' ekhuluma elokhu emthapha ngeso, noMirriam ethule
embuka sengathi ubanjwe ugesi. Wayelokhu evuma kancane ethi, 'Yebo kunjalo Nkosi
yami.'
'Yingakho nje mntanami uyihlo ethe engelutho akeze lapha azokubeka esiguqweni.
Angazi noma uwumuntu oyithandayo nokholwayo yini yiNkosi yaphakade?'
'Usho yiphi-ke baba?' enamahlonyana.
'Ngisho yona impela mntanami,' ekhomba phezulu,' leyaya ephezulu.
Uyakholwa yiyona?' emthapha ngeso qede elibalekisa, limshaya uMirriam ekhophoza
ebhucabhuca izandla, evuma ukuthi uyakholwa. 

1. Ngabe KUYIQINISO noma UMBONO ukuthi uGenyeza wabe emthanda
ngokweqiniso uMirriam?


assistant
KUYIQINISO ukulwisa kwakhe abantu kangaka ngoba evikela uMirriam
kwakukhombisa uthando/ uNomvula eseshade noChule wafa uChule
uGenyeza wamemukela uMirriam bashada bahlala kamnandi.